title: Regulamentul de punere în aplicare (UE) 2019/1248 al Comisiei din 22 iulie 2019 de stabilire a unor măsuri pentru atenuarea unei amenințări grave la adresa conservării stocului de cod din estul Mării Baltice (Gadus morhua)

text:
                  23.7.2019

                  RO

                  Jurnalul Oficial al Uniunii Europene

                  L 195/2

         REGULAMENTUL DE PUNERE ÎN APLICARE (UE) 2019/1248 AL COMISIEI
         din 22 iulie 2019
         de stabilire a unor măsuri pentru atenuarea unei amenințări grave la adresa conservării stocului de cod din estul Mării Baltice (Gadus morhua)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (1), în special articolul 12 alineatul (1),
         întrucât:

                     (1)

                     Conform dispozițiilor de la articolul 12 din Regulamentul (UE) nr. 1380/2013, Comisia poate adopta măsuri de urgență din motive imperioase de urgență justificate corespunzător cu privire la amenințări grave la adresa conservării resurselor biologice marine. La cererea motivată a unui stat membru sau din proprie inițiativă, pentru a atenua astfel de amenințări, Comisia poate să adopte măsuri de urgență sub forma unor acte de punere în aplicare cu aplicabilitate imediată, valabile pentru o perioadă maximă de șase luni.

                     (2)

                     Totodată, articolul 5 alineatul (2) din Regulamentul (UE) 2016/1139 al Parlamentului European și al Consiliului (2) prevede că trebuie luate măsuri de remediere atunci când avizele științifice indică faptul că biomasa stocului de reproducere a unui stoc de pește care face obiectul regulamentului respectiv este inferioară nivelului de referință sub care s-ar putea înregistra o capacitate de reproducere redusă. Aceste măsuri de remediere respective sunt menite să asigure revenirea rapidă a stocului în cauză la niveluri peste cele care pot să asigure producția maximă durabilă (MSY).

                     (3)

                     Conform avizului științific al Consiliului Internațional pentru Explorarea Apelor Maritime (ICES), stocul de cod din estul Mării Baltice (Gadus morhua) prezintă un nivel scăzut și nesustenabil al biomasei, ca urmare a scăderii ratei de recrutare, a factorilor de mediu și a schimbărilor din ecosistem, care, împreună, conduc la o rată ridicată a mortalității naturale și la o mortalitate excesivă prin pescuit, având în vedere starea stocului. Stocul este afectat și se preconizează ca acesta să prezinte un potențial redus de reproducere. În 2017, recrutarea s-a situat la cel mai scăzut nivel din seria cronologică a ICES, iar în 2018 este posibil ca rata recrutării să fi fost chiar și mai redusă. Biomasa stocului de reproducere se află la unul dintre cele mai scăzute niveluri observate de-a lungul timpului, iar biomasa codului de dimensiuni comerciale se află în momentul de față la cel mai scăzut nivel observat din anii 1950 încoace. În plus, ICES estimează că biomasa va rămâne pe termen mediu sub nivelul de referință pentru sustenabilitate, chiar și în absența oricărei activități de pescuit. Prin urmare, în avizul său privind stocurile pentru 2020, ICES recomandă zero capturi.

                     (4)

                     Conservarea stocului de cod din estul Mării Baltice este grav amenințată din cauza riscului de prejudiciere gravă a capacității de reproducere a stocului respectiv cauzată de declinul vertiginos al biomasei stocului de reproducere. De asemenea, ICES consideră că pescuitul la orice nivel va viza stocul restrâns rămas de cod de dimensiuni comerciale și, prin urmare, va deteriora și mai mult structura stocului și va reduce potențialul său de reproducere, aflat deja la un minim istoric. În același timp, perioada de vârf de reproducere a codului din estul Mării Baltice se întinde din mai până în august. Prin urmare, există motive imperioase de urgență justificate în mod corespunzător pentru adoptarea măsurilor de urgență, deoarece, în primul rând, biomasa codului din estul Mării Baltice se află la un nivel atât de scăzut încât stocul nu mai este capabil să se refacă și, în consecință, este amenințat cu epuizarea, în al doilea rând, orice continuare a activităților de pescuit din acest stoc mărește riscul epuizării sale și, în al treilea rând, perioada de vârf de reproducere este în curs de desfășurare.

                     (5)

                     Măsurile de urgență luate de statele membre în conformitate cu articolul 13 din Regulamentul (UE) nr. 1380/2013 nu ar fi suficiente pentru a remedia situația, deoarece nu ar asigura o abordare uniformă în toate zonele în care este prezent stocul. În plus, în acest stadiu, nu toate statele membre au adoptat sau intenționează să adopte astfel de măsuri. În cele din urmă, în cadrul unei reuniuni a Grupului statelor membre de la Marea Baltică (BaltFish), desfășurată la 4 iunie 2019, statele membre nu au fost în măsură să convină asupra unei abordări comune.

                     (6)

                     În absența unor măsuri suficiente din partea statelor membre și având în vedere nevoia urgentă de a acționa pentru a evita o nouă deteriorare a structurii stocului și o reducere a potențialului său de reproducere, este oportun să se prevadă măsuri de remediere la nivelul Uniunii în temeiul articolului 12 din Regulamentul (UE) nr. 1380/2013.

                     (7)

                     Zona de gestionare a codului din estul Mării Baltice cuprinde subdiviziunile ICES 25-32. În subdiviziunea ICES 24, sunt prezente exemplare de cod atât din stocul din estul Mării Baltice, cât și din stocul din vestul Mării Baltice, dar cea mai mare parte a capturilor provine din stocul din estul Mării Baltice. Pentru a asigura o protecție adecvată a stocului din estul Mării Baltice și pentru a evita concentrarea capturilor de cod din stocul din estul Mării Baltice în subdiviziunea ICES 24, este esențial ca măsurile de urgență să vizeze subdiviziunea ICES 24.

                     (8)

                     Pe baza avizelor științifice, se impune interzicerea pescuitului din stocul de cod din estul Mării Baltice până la sfârșitul anului. Măsura trebuie să fie însă proporțională cu obiectivul său.

                     (9)

                     Conform ICES, în subdiviziunile ICES 27-32 stocul și capturile de cod sunt foarte reduse. Deoarece punerea în aplicare a măsurilor prevăzute de prezentul regulament impune o sarcină deloc neglijabilă asupra administrațiilor și a pescarilor, ar fi disproporționat să se includă în domeniul de aplicare al prezentului regulament zonele în care codul din estul Mării Baltice are o prezență modestă.

                     (10)

                     În plus, în subdiviziunea 24, este adecvat să se acorde o scutire de la interdicția de pescuit cod în limita a șase mile marine de la țărm în zonele unde adâncimea apei este mai mică de 20 de metri navelor cu o lungime mai mică de 12 metri care utilizează unelte de pescuit pasiv, deoarece în apele costiere de mică adâncime din subdiviziunea 24 se găsește în cea mai mare parte cod din vestul Mării Baltice.

                     (11)

                     De asemenea, având în vedere implicațiile socio-economice potențial grave ale unei încetări totale a activităților de pescuit, este oportun să se aibă în vedere pescuitul direcționat de cod, cum ar fi pescuitul direcționat efectuat cu traule de fund, care vizează marea majoritate a codului din stocul din estul Mării Baltice în subdiviziunile 24, 25 și 26. Pe de altă parte, este oportun să fie scutite de interdicție capturile accidentale inevitabile aferente activităților de pescuit care nu vizează codul efectuate fie cu unelte active cu o dimensiune a ochiului de plasă de cel mult 45 mm în subdiviziunile 24, 25 și 26, fie de către nave cu o lungime mai mică de 12 metri care pescuiesc cu unelte de pescuit pasiv în subdiviziunile 25-26 sau în subdiviziunea 24, în limita a șase mile marine de la țărm, în zone unde adâncimea apei este mai mare de 20 de metri și, indiferent de adâncimea apei, dincolo de limita de șase mile marine de la țărm, ținând cont de rolul limitat al activităților respective de pescuit la nivelul global al capturilor de cod și luând în considerare dificultatea de a pescui toate stocurile în cadrul unei activități de pescuit mixt respectând în același timp producția maximă durabilă. ICES estimează că în prima categorie se încadrează aproximativ 1,5 % din debarcările totale anuale de cod din estul Mării Baltice. Volumul capturilor accidentale debarcate din a doua categorie este scăzut, dar întrucât cantitatea exactă nu este cunoscută, capturile accidentale ar trebui să fie limitate la 10 % din debarcările aferente fiecărei campanii de pescuit.

                     (12)

                     Numărul navelor cu o lungime mai mică de 12 metri care utilizează unelte de pescuit pasiv și care capturează cod sub formă de capturi accidentale nu ar trebui să crească în raport cu perioada 1 ianuarie 2018-30 iunie 2019. Deoarece navele Uniunii care pescuiesc cu traule, plase-pungă daneze sau cu unelte similare având o dimensiune a ochiului de plasă de maximum 45 mm nu pot viza codul, nu este necesar să se limiteze numărul acestor nave.

                     (13)

                     Măsurile prevăzute de prezentul regulament vor fi prezentate Comitetului pentru pescuit și acvacultură, în vederea obținerii avizului acestuia.

                     (14)

                     Din motive de urgență, prezentul regulament ar trebui să intre în vigoare imediat după publicarea sa,

               ADOPTĂ PREZENTUL REGULAMENT:

            Articolul 1
            Obiect
            Prezentul regulament stabilește măsuri de urgență pentru a atenua o amenințare gravă la adresa stocului de cod din estul Mării Baltice (Gadus morhua).

            Articolul 2
            Măsuri de urgență

               (1)   Se interzice navelor de pescuit din Uniune să pescuiască cod în subdiviziunile ICES 24, 25 și 26 și să rețină la bord, să transfere, să transbordeze, să prelucreze la bord sau să debarce cod și produse pescărești din cod capturat în zona respectivă.

               (2)   Prin derogare de la alineatul (1), interzicerea pescuitului de cod nu se aplică navelor de pescuit ale Uniunii cu o lungime totală mai mică de 12 metri care pescuiesc cu setci, cu plase de încurcare sau cu setci cu sirec sau cu paragate de fund, cu paragate (cu excepția celor flotante), cu undițe de mână și cu echipament de pescuit la dandinetă sau cu unelte de pescuit pasiv similare în subdiviziunea 24, în limita a șase mile marine măsurate de la liniile de bază, în zone în care adâncimea apei este mai mică de 20 de metri, conform coordonatelor din harta marină oficială emisă de autoritățile naționale competente.

               (3)   Navele menționate la alineatul (2) se asigură că activitatea lor de pescuit poate fi monitorizată în orice moment. Capturile de cod efectuate de aceste nave sunt înregistrate, debarcate și scăzute din cota relevantă, în conformitate cu articolul 15 din Regulamentul (UE) nr. 1380/2013.

               (4)   Prin derogare de la alineatul (1), următoarele nave de pescuit din Uniune aduc și rețin la bord orice capturi accidentale de cod:

                           (a)

                           Nave ale Uniunii care pescuiesc cu traule, plase-pungă daneze sau unelte similare cu o dimensiune a ochiului de plasă de cel mult 45 mm în subdiviziunile 24, 25 și 26;

                           (b)

                           Nave de pescuit ale Uniunii cu o lungime totală mai mică de 12 metri care pescuiesc cu setci, plase de încurcare sau setci cu sirec sau cu paragate de fund, cu paragate (cu excepția celor flotante), cu undițe de mână și echipament de pescuit la dandinetă sau cu unelte de pescuit pasiv similare:

                                       (i)

                                       în subdiviziunile 25-26; sau

                                       (ii)

                                       în subdiviziunea 24, în limita a șase mile marine măsurate de la liniile de bază în zonele în care adâncimea apei este mai mare de 20 de metri, în conformitate cu coordonatele din harta marină oficială emisă de autoritățile naționale competente, și, indiferent de adâncimea apei, la mai mult de șase mile marine măsurate de la liniile de bază.

               (5)   Navele menționate la alineatul (4) litera (b) se asigură că activitatea lor de pescuit poate fi monitorizată în orice moment. Capturile accidentale de cod efectuate de aceste nave nu reprezintă mai mult de 10 % din greutatea totală în viu a tuturor resurselor biologice marine debarcate după fiecare campanie de pescuit.

               (6)   Derogarea prevăzută la alineatul (4) litera (b) se aplică numai navelor de pescuit ale Uniunii care au înregistrat capturi de cod în perioada 1 ianuarie 2018-30 iunie 2019. În cazul înlocuirii unei nave de pescuit a Uniunii care face obiectul acestei derogări, statele membre pot permite ca derogarea să se aplice unei alte nave de pescuit din Uniune care îndeplinește cerințele prevăzute la alineatul (4) litera (b), cu condiția ca numărul navelor de pescuit ale Uniunii care fac obiectul derogării și capacitatea lor totală de pescuit să nu crească.

               (7)   Capturile accidentale menționate la alineatul (4) sunt înregistrate, debarcate și scăzute din cota relevantă, în conformitate cu articolul 15 din Regulamentul (UE) nr. 1380/2013.

            Articolul 3
            Intrarea în vigoare și perioada aplicării
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică până la 31 decembrie 2019.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 22 iulie 2019.

                  Pentru Comisie

                  Președintele

               Jean-Claude JUNCKER

            (1)  JO L 354, 28.12.2013, p. 22.

            (2)  Regulamentul (UE) 2016/1139 al Parlamentului European și al Consiliului din 6 iulie 2016 de stabilire a unui plan multianual pentru anumite stocuri de pește din Marea Baltică (JO L 191, 15.7.2016, p. 1).


title: Regulamentul de punere în aplicare (UE) 2019/1249 al Comisiei din 22 iulie 2019 de modificare a anexei I la Regulamentul (CE) nr. 669/2009 de punere în aplicare a Regulamentului (CE) nr. 882/2004 al Parlamentului European și al Consiliului în ceea ce privește controalele oficiale consolidate efectuate asupra importurilor de anumite produse de hrană pentru animale și alimentare de origine neanimală (Text cu relevanță pentru SEE.)

text:
                  23.7.2019

                  RO

                  Jurnalul Oficial al Uniunii Europene

                  L 195/5

         REGULAMENTUL DE PUNERE ÎN APLICARE (UE) 2019/1249 AL COMISIEI
         din 22 iulie 2019
         de modificare a anexei I la Regulamentul (CE) nr. 669/2009 de punere în aplicare a Regulamentului (CE) nr. 882/2004 al Parlamentului European și al Consiliului în ceea ce privește controalele oficiale consolidate efectuate asupra importurilor de anumite produse de hrană pentru animale și alimentare de origine neanimală
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (1), în special articolul 15 alineatul (5),
         întrucât:

                     (1)

                     Regulamentul (CE) nr. 669/2009 al Comisiei (2) stabilește norme privind controalele oficiale consolidate care trebuie efectuate asupra importurilor de hrană pentru animale și de produse alimentare de origine neanimală incluse în lista din anexa I la regulamentul respectiv („lista”) la un punct de intrare desemnat („PID”) pe teritoriile menționate în anexa I la Regulamentul (CE) nr. 882/2004.

                     (2)

                     Articolul 2 din Regulamentul (CE) nr. 669/2009 prevede că lista trebuie să fie revizuită periodic, cel puțin de două ori pe an, ținând seama de sursele de informare menționate la articolul respectiv.

                     (3)

                     Apariția și relevanța incidentelor alimentare recente notificate prin Sistemul rapid de alertă pentru alimente și furaje, astfel cum a fost instituit prin Regulamentul (CE) nr. 178/2002 al Parlamentului European și al Consiliului (3), a informațiilor privind controalele oficiale efectuate de statele membre privind hrana pentru animale și produsele alimentare de origine neanimală, precum și a rapoartelor bianuale privind transporturile de hrană pentru animale și de produse alimentare de origine neanimală prezentate Comisiei de către statele membre în conformitate cu articolul 15 din Regulamentul (CE) nr. 669/2009 indică faptul că lista ar trebui modificată.

                     (4)

                     În special, pentru transporturile de fructe de jaquier (Artocarpus heterophyllus) din Malaysia, datele rezultate din notificările primite prin Sistemul de alertă rapidă pentru alimente și furaje și informațiile privind controalele oficiale efectuate de statele membre indică apariția unor noi riscuri pentru sănătatea umană ca urmare a posibilei contaminări cu reziduuri de pesticide, ceea ce impune introducerea unor controale oficiale consolidate. În plus, pentru arahidele provenite din Statele Unite ale Americii, datele care rezultă din notificările primite prin Sistemul de alertă rapidă pentru alimente și furaje indică riscuri pentru sănătatea umană ca urmare a posibilei contaminări cu aflatoxine, ceea ce impune introducerea unor controale oficiale consolidate. Prin urmare, în listă ar trebui să fie incluse rubrici referitoare la respectivele transporturi.

                     (5)

                     Regulamentul (CE) nr. 1881/2006 al Comisiei (4) stabilește un nivel maxim de acid cianhidric (cianură) în sâmburi de caise neprelucrați, întregi, măcinați, zdrobiți, sparți sau tocați introduși pe piață pentru consumatorul final. În plus, Regulamentul (UE) 2017/1237 al Comisiei (5) prevede că operatorul care introduce pe piață sâmburi de caise neprelucrați, întregi, măcinați, zdrobiți, sparți sau tocați pentru consumatorul final trebuie să furnizeze, la cererea autorității competente, dovada conformității produsului comercializat cu nivelul maxim. Pentru transporturile de sâmburi de caise neprelucrați din Turcia destinați să fie introduși pe piață pentru consumatorul final, datele rezultate din notificările primite prin Sistemul de alertă rapidă pentru alimente și furaje indică apariția unor noi riscuri pentru sănătatea umană din cauza prezenței acidului cianhidric (cianură), care necesită introducerea unor controale oficiale consolidate. Prin urmare, ar trebui să se includă în listă o rubrică referitoare la aceste transporturi.

                     (6)

                     În plus, având în vedere frecvența ridicată a nerespectării cerințelor relevante prevăzute în legislația Uniunii detectată în cursul controalelor oficiale efectuate de statele membre în conformitate cu Regulamentul (CE) nr. 669/2009, este oportun să se mărească frecvența controalelor de identitate și fizice pentru ceaiul și fructele de goji din China și pentru ardeii și fasolea verde lungă din Republica Dominicană. Prin urmare, rubricile referitoare la respectivele transporturi ar trebui modificate în consecință.

                     (7)

                     În plus, lista ar trebui modificată prin reducerea frecvenței controalelor de identitate și fizice pentru caisele provenite din Turcia, datorită frecvenței reduse a nerespectării cerințelor relevante prevăzute în legislația Uniunii, detectate în cursul controalelor oficiale efectuate de statele membre în conformitate cu Regulamentul (CE) nr. 669/2009. Prin urmare, rubricile referitoare la respectivele transporturi ar trebui modificate în consecință.

                     (8)

                     Rubrica existentă din listă referitoare la fructele de goji din China impune autorităților competente să testeze acest produs pentru anumite pesticide care nu includ nicotina. Au fost raportate detectări frecvente de nicotină în fructele de goji din China. Prin urmare, este necesar să se modifice rubrica existentă referitoare la fructele de goji din China în anexa I la Regulamentul (CE) nr. 669/2009 pentru a solicita autorităților competente să testeze acest produs pentru detectarea nicotinei.

                     (9)

                     Napii (Brassica rapa spp. Rapa) din Liban și din Siria, preparați sau conservați în saramură sau în acid citric, prezintă același risc ca și formele enumerate în prezent ale respectivului produs originar din Liban și din Siria. Prin urmare, lista ar trebui modificată pentru a include napii preparați sau conservați în saramură sau în acid citric din Liban și din Siria.

                     (10)

                     Pentru a se asigura consecvența și claritatea, este adecvat să se înlocuiască în întregime anexa I la Regulamentul (CE) nr. 669/2009.

                     (11)

                     Prin urmare, Regulamentul (CE) nr. 669/2009 ar trebui modificat în consecință.

                     (12)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Anexa I la Regulamentul (CE) nr. 669/2009 se înlocuiește cu textul din anexa la prezentul regulament.

            Articolul 2
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 22 iulie 2019.

                  Pentru Comisie

                  Președintele

               Jean-Claude JUNCKER

            (1)  JO L 165, 30.4.2004, p. 1.

            (2)  Regulamentul (CE) nr. 669/2009 al Comisiei din 24 iulie 2009 de punere în aplicare a Regulamentului (CE) nr. 882/2004 al Parlamentului European și al Consiliului în ceea ce privește controalele oficiale consolidate efectuate asupra importurilor de anumite produse de hrană pentru animale și alimentare de origine neanimală și de modificare a Deciziei 2006/504/CE (JO L 194, 25.7.2009, p. 11).

            (3)  Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (JO L 31, 1.2.2002, p. 1).

            (4)  Regulamentul (CE) nr. 1881/2006 al Comisiei din 19 decembrie 2006 de stabilire a nivelurilor maxime pentru anumiți contaminanți din produsele alimentare (JO L 364, 20.12.2006, p. 5).

            (5)  Regulamentul (UE) 2017/1237 al Comisiei din 7 iulie 2017 de modificare a Regulamentului (CE) nr. 1881/2006 în ceea ce privește nivelurile maxime de acid cianhidric în sâmburi de caise neprelucrați, întregi, măcinați, zdrobiți, sparți sau tocați introduși pe piață pentru consumatorul final (JO L 177, 8.7.2017, p. 36).

            ANEXĂ

                     „ANEXA I

                        Hrană pentru animale și produse alimentare de origine neanimală care fac obiectul unor controale oficiale consolidate la punctul de intrare desemnat

                                 Hrană pentru animale și produse alimentare
                                 (utilizare preconizată)

                                 Cod NC (1)

                                 Subdiviziune TARIC

                                 Țara de origine

                                 Pericol

                                 Frecvența controalelor fizice și de identitate (%)

                                             —

                                             Arahide, în coajă

                                             —

                                          1202 41 00

                                    Bolivia (BO)

                                 Aflatoxine

                                 50

                                             —

                                             Arahide, decorticate

                                             —

                                          1202 42 00

                                             —

                                             Unt de arahide

                                             —

                                          2008 11 10

                                             —

                                             Arahide, altfel preparate sau conservate

                                       (Hrană pentru animale și produse alimentare)

                                             —

                                             2008 11 91 ;
                                             2008 11 96 ;
                                             2008 11 98

                                             —

                                             Piper negru (Piper)

                                       (Produse alimentare – nezdrobite, nemăcinate)

                                 ex 0904 11 00

                                    10

                                    Brazilia (BR)

                                    Salmonella
                                     (2)

                                 20

                                 Goji tibetan (goji chinezesc) (Lycium barbarum L.)

                                       (Produse alimentare – proaspete, refrigerate sau uscate)

                                 ex 0813 40 95 ;
                                 ex 0810 90 75

                                    10

                                    10

                                    China (CN)

                                 Reziduuri de pesticide (3)
                                     (4)
                                     (5)

                                 20

                                 Ardei dulce (Capsicum annuum)

                                       (Produse alimentare – zdrobite sau măcinate)

                                 ex 0904 22 00

                                    11

                                    China (CN)

                                    Salmonella
                                     (2)

                                 20

                                 Ceai, chiar aromatizat

                                       (Produse alimentare)

                                 0902

                                    China (CN)

                                 Reziduuri de pesticide (3)
                                     (6)

                                 20

                                 Vinete (Solanum melongena)

                                       (Produse alimentare – proaspete sau refrigerate)

                                 0709 30 00

                                    Republica Dominicană (DO)

                                 Reziduuri de pesticide (3)

                                 20

                                             —

                                             Ardei dulce (Capsicum annuum)

                                             —

                                             0709 60 10 ;
                                             0710 80 51

                                    Republica Dominicană (DO)

                                 Reziduuri de pesticide (3)
                                     (7)

                                 50

                                             —

                                             Ardei (altul decât ardeiul dulce) (Capsicum spp.)

                                             —

                                             ex 0709 60 99 ;
                                             ex 0710 80 59

                                    20

                                    20

                                             —

                                             Fasole verde lungă
                                             (Vigna unguiculata ssp. sesquipedalis, vigna unguiculata ssp. unguiculata)

                                       (Produse alimentare – proaspete, refrigerate sau congelate)

                                             —

                                             ex 0708 20 00 ;
                                             ex 0710 22 00

                                    10

                                    10

                                             —

                                             Ardei dulce (Capsicum annuum)

                                             —

                                             0709 60 10 ;
                                             0710 80 51

                                    Egipt (EG)

                                 Reziduuri de pesticide (3)
                                     (8)

                                 20

                                             —

                                             Ardei (altul decât ardeiul dulce) (Capsicum spp.)

                                       (Produse alimentare – proaspete, refrigerate sau congelate)

                                             —

                                             ex 0709 60 99 ;
                                             ex 0710 80 59

                                    20

                                    20

                                 Semințe de susan

                                       (Produse alimentare – proaspete sau refrigerate)

                                 1207 40 90

                                    Etiopia (ET)

                                    Salmonella
                                     (2)

                                 50

                                             —

                                             Alune, în coajă

                                             —

                                          0802 21 00

                                    Georgia (GE)

                                 Aflatoxine

                                 50

                                             —

                                             Alune, decojite

                                             —

                                          0802 22 00

                                             —

                                             Făină, griș și pudră de alune

                                             —

                                          ex 1106 30 90

                                    40

                                             —

                                             Alune, altfel preparate sau conservate

                                       (Produse alimentare)

                                             —

                                             ex 2008 19 19 ;
                                             ex 2008 19 95 ;
                                             ex 2008 19 99

                                    30

                                    20

                                    30

                                 Ulei de palmier

                                       (Produse alimentare)

                                 1511 10 90 ;
                                 1511 90 11 ;

                                    Ghana (GH)

                                 Coloranți Sudan (9)

                                 50

                                 ex 1511 90 19 ;

                                    90

                                 1511 90 99

                                 Bame

                                       (Produse alimentare – proaspete, refrigerate sau congelate)

                                 ex 0709 99 90 ;
                                 ex 0710 80 95

                                    20

                                    30

                                    India (IN)

                                 Reziduuri de pesticide (3)
                                     (10)

                                 10

                                 Ardei (altul decât ardeiul dulce) (Capsicum spp.)

                                       (Produse alimentare – proaspete, refrigerate sau congelate)

                                 ex 0709 60 99 ;
                                 ex 0710 80 59

                                    20

                                    20

                                    India (IN)

                                 Reziduuri de pesticide (3)
                                     (11)

                                 20

                                 Fasole (Vigna spp., Phaseolus spp.)

                                       (Produse alimentare – proaspete sau refrigerate)

                                 0708 20

                                    Kenya (KE)

                                 Reziduuri de pesticide (3)

                                 5

                                 Țelină chinezească (Apium graveolens)

                                       (Produse alimentare – plante aromatice proaspete sau refrigerate)

                                 ex 0709 40 00

                                    20

                                    Cambodgia (KH)

                                 Reziduuri de pesticide (3)
                                     (12)

                                 50

                                 Fasole verde lungă
                                 (Vigna unguiculata ssp. sesquipedalis, vigna unguiculata ssp. unguiculata)

                                       (Produse alimentare – legume proaspete, refrigerate sau congelate)

                                 ex 0708 20 00 ;
                                 ex 0710 22 00

                                    10

                                    10

                                    Cambodgia (KH)

                                 Reziduuri de pesticide (3)
                                     (13)

                                 50

                                 Napi (Brassica rapa ssp. rapa)

                                       (Produse alimentare – preparate sau conservate în oțet sau acid acetic)

                                 ex 2001 90 97 ;

                                    11 ; 19

                                    Liban (LB)

                                 Rodamină B

                                 50

                                 Napi (Brassica rapa ssp. rapa)

                                       (Produse alimentare – preparate sau conservate în saramură sau acid citric, necongelate)

                                 ex 2005 99 80

                                    93

                                    Liban (LB)

                                 Rodamină B

                                 50

                                 Ardei (dulce sau altul decât ardeiul dulce) (Capsicum spp.)

                                       (Produse alimentare – uscate, prăjite, zdrobite sau măcinate)

                                 0904 21 10 ;

                                    Sri Lanka (LK)

                                 Aflatoxine

                                 50

                                 ex 0904 21 90 ;

                                    20

                                 ex 0904 22 00 ;

                                    11 ; 19

                                 ex 2008 99 99

                                    79

                                             —

                                             Arahide, în coajă

                                             —

                                          1202 41 00

                                    Madagascar (MG)

                                 Aflatoxine

                                 50

                                             —

                                             Arahide, decorticate

                                             —

                                          1202 42 00

                                             —

                                             Unt de arahide

                                             —

                                          2008 11 10

                                             —

                                             Arahide, altfel preparate sau conservate

                                       (Hrană pentru animale și produse alimentare)

                                             —

                                             2008 11 91 ;
                                             2008 11 96 ;
                                             2008 11 98

                                 Fructe de jaquier (Artocarpus heterophyllus)

                                       (Produse alimentare – proaspete)

                                 ex 0810 90 20

                                    20

                                    Malaysia (MY)

                                 Reziduuri de pesticide (3)

                                 20

                                 Semințe de susan

                                       (Produse alimentare – proaspete sau refrigerate)

                                 1207 40 90

                                    Nigeria (NG)

                                    Salmonella
                                     (2)

                                 50

                                 Ardei (altul decât ardeiul dulce) (Capsicum spp.)

                                       (Produse alimentare – proaspete, refrigerate sau congelate)

                                 ex 0709 60 99 ;
                                 ex 0710 80 59

                                    20

                                    20

                                    Pakistan (PK)

                                 Reziduuri de pesticide (3)

                                 20

                                 Zmeură

                                       (Produse alimentare – congelate)

                                 ex 0811 20 11 ;
                                 ex 0811 20 19 ;
                                 0811 20 31

                                    10

                                    10

                                    Serbia (RS)

                                 Norovirus

                                 10

                                 Semințe de susan

                                       (Produse alimentare – proaspete sau refrigerate)

                                 1207 40 90

                                    Sudan (SD)

                                    Salmonella
                                     (2)

                                 50

                                 Semințe de pepene verde (Egusi, Citrullus spp.) și produse derivate

                                       (Produse alimentare)

                                 ex 1207 70 00 ;
                                 ex 1208 90 00 ;
                                 ex 2008 99 99

                                    10

                                    10

                                    50

                                    Sierra Leone (SL)

                                 Aflatoxine

                                 50

                                             —

                                             Arahide, în coajă

                                             —

                                          1202 41 00

                                    Senegal (SN)

                                 Aflatoxine

                                 50

                                             —

                                             Arahide, decorticate

                                             —

                                          1202 42 00

                                             —

                                             Unt de arahide

                                             —

                                          2008 11 10

                                             —

                                             Arahide, altfel preparate sau conservate

                                       (Hrană pentru animale și produse alimentare)

                                             —

                                             2008 11 91 ;
                                             2008 11 96 ;
                                             2008 11 98

                                 Napi (Brassica rapa ssp. rapa)

                                       (Produse alimentare – preparate sau conservate în oțet sau acid acetic)

                                 ex 2001 90 97 ;

                                    11 ; 19

                                    Siria (SY)

                                 Rodamină B

                                 50

                                 Napi (Brassica rapa spp. rapa)

                                       (Produse alimentare – preparate sau conservate în saramură sau acid citric, necongelate)

                                 ex 2005 99 80

                                    93

                                    Siria (SY)

                                 Rodamină B

                                 50

                                 Ardei (altul decât ardeiul dulce) (Capsicum spp.)

                                       (Produse alimentare – proaspete, refrigerate sau congelate)

                                 ex 0709 60 99 ;
                                 ex 0710 80 59

                                    20

                                    20

                                    Thailanda (TH)

                                 Reziduuri de pesticide (3)
                                     (14)

                                 10

                                             —

                                             Caise uscate

                                             —

                                          0813 10 00

                                    Turcia (TR)

                                 Sulfiți (16)

                                 10

                                             —

                                             Caise, altfel preparate sau conservate (15)

                                       (Produse alimentare)

                                             —

                                          2008 50 61

                                 Struguri uscați (inclusiv struguri uscați tocați sau zdrobiți pentru a obține o pastă, fără alt tratament)

                                       (Produse alimentare)

                                 0806 20

                                    Turcia (TR)

                                 Ochratoxină A

                                 5

                                 Lămâi (Citrus limon, Citrus limonum)

                                       (Produse alimentare – proaspete, refrigerate sau uscate)

                                 0805 50 10

                                    Turcia (TR)

                                 Reziduuri de pesticide (3)

                                 10

                                 Rodii

                                       (Produse alimentare – proaspete sau refrigerate)

                                 ex 0810 90 75

                                    30

                                    Turcia (TR)

                                 Reziduuri de pesticide (3)
                                     (17)

                                 10

                                 Ardei dulci (Capsicum annuum)

                                       (Produse alimentare – proaspete, refrigerate sau congelate)

                                 0709 60 10 ;
                                 0710 80 51

                                    Turcia (TR)

                                 Reziduuri de pesticide (3)
                                     (18)

                                 10

                                 Sâmburi de caise neprelucrați, întregi, măcinați, zdrobiți, sparți sau tocați care urmează a fi introduși pe piață pentru consumatorul final (19)
                                     (20)

                                       (Produse alimentare)

                                 ex 1212 99 95

                                    20

                                    Turcia (TR)

                                 Cianură

                                 50

                                 Ardei (altul decât ardeiul dulce) (Capsicum spp.)

                                       (Produse alimentare – proaspete, refrigerate sau congelate)

                                 ex 0709 60 99
                                 ex 0710 80 59

                                    20

                                    20

                                    Uganda (UG)

                                 Reziduuri de pesticide (3)

                                 20

                                 Semințe de susan

                                       (Produse alimentare – proaspete sau refrigerate)

                                 1207 40 90

                                    Uganda (UG)

                                    Salmonella
                                     (2)

                                 50

                                             —

                                             Arahide, în coajă

                                             —

                                          1202 41 00

                                    Statele Unite ale Americii (US)

                                 Aflatoxine

                                 10

                                             —

                                             Arahide, decorticate

                                             —

                                          1202 42 00

                                             —

                                             Unt de arahide

                                             —

                                          2008 11 10

                                             —

                                             Arahide, altfel preparate sau conservate

                                       (Hrană pentru animale și produse alimentare)

                                             —

                                             2008 11 91 ;
                                             2008 11 96 ;
                                             2008 11 98

                                             —

                                             Fistic, în coajă

                                             —

                                          0802 51 00

                                    Statele Unite ale Americii (US)

                                 Aflatoxine

                                 10

                                             —

                                             Fistic, decojit

                                             —

                                          0802 52 00

                                             —

                                             Fistic, prăjit

                                       (Produse alimentare)

                                             —

                                             ex 2008 19 13 ;
                                             ex 2008 19 93

                                    20

                                    20

                                             —

                                             Caise uscate

                                             —

                                          0813 10 00

                                    Uzbekistan (UZ)

                                 Sulfiți (16)

                                 50

                                             —

                                             Caise, altfel preparate sau conservate (15)

                                       (Produse alimentare)

                                             —

                                          2008 50 61

                                             —

                                             Frunze de coriandru

                                             —

                                          ex 0709 99 90

                                    72

                                    Vietnam (VN)

                                 Reziduuri de pesticide (3)
                                     (21)

                                 50

                                             —

                                             Busuioc (sfânt, dulce)

                                             —

                                          ex 1211 90 86

                                    20

                                             —

                                             Mentă

                                             —

                                          ex 1211 90 86

                                    30

                                             —

                                             Pătrunjel

                                       (Produse alimentare – plante aromatice proaspete sau refrigerate)

                                             —

                                          ex 0709 99 90

                                    40

                                 Bame

                                       (Produse alimentare – proaspete, refrigerate sau congelate)

                                 ex 0709 99 90
                                 ex 0710 80 95

                                    20

                                    30

                                    Vietnam (VN)

                                 Reziduuri de pesticide (3)
                                     (21)

                                 50

                                 Ardei (altul decât ardeiul dulce) (Capsicum spp.)

                                       (Produse alimentare – proaspete, refrigerate sau congelate)

                                 ex 0709 60 99 ;
                                 ex 0710 80 59

                                    20

                                    20

                                    Vietnam (VN)

                                 Reziduuri de pesticide (3)
                                     (21)

                                 50

               ”

               (1)  În cazul în care trebuie examinate numai anumite produse de la orice cod NC, codul NC este marcat cu «ex».

               (2)  Metoda de referință EN ISO 6579-1 sau o metodă validată în raport cu aceasta în conformitate cu protocolul stabilit în EN ISO 16140-2.

               (3)  Reziduurile cel puțin ale pesticidelor menționate în programul de control adoptat în conformitate cu articolul 29 alineatul (2) din Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE a Consiliului (JO L 70, 16.3.2005, p. 1), care pot fi analizate prin metode multireziduuri bazate pe GC-MS și LC-MS (pesticide care trebuie să fie monitorizate doar în/pe produsele de origine vegetală).

               (4)  Reziduuri de amitraz.

               (5)  Reziduuri de nicotină.

               (6)  Reziduuri de tolfenpirad.

               (7)  Reziduuri de acefat, aldicarb (sumă de aldicarb, sulfoxidul și sulfona acestuia, exprimată ca aldicarb), amitraz (amitraz, inclusiv metaboliții care conțin gruparea 2,4-dimetilanilină, exprimați ca amitraz), diafentiuron, dicofol (sumă de izomeri p, p′ și o, p′), ditiocarbamați (ditiocarbamați exprimați ca CS2, inclusiv maneb, mancozeb, metiram, propineb, tiram și ziram) și metiocarb (sumă de metiocarb și sulfoxid și sulfonă de metiocarb, exprimată ca metiocarb).

               (8)  Reziduuri de dicofol (sumă de izomeri p, p′ și o, p′), dinotefuran, folpet, procloraz (sumă de procloraz și metaboliții acestuia care conțin gruparea 2,4,6-triclorfenol, exprimată ca procloraz), tiofanat-metil și triforin.

               (9)  În sensul prezentei anexe, «coloranți Sudan» se referă la următoarele substanțe chimice: (i) Sudan I (număr CAS 842-07-9); (ii) Sudan II (număr CAS 3118-97-6); (iii) Sudan III (număr CAS 85-86-9); (iv) Scarlet Red sau Sudan IV (număr CAS 85-83-6).

               (10)  Reziduuri de diafentiuron.

               (11)  Reziduuri de carbofuran.

               (12)  Reziduuri de fentoat.

               (13)  Reziduuri de clorbufam.

               (14)  Reziduuri de formetanat [sumă de formetanat și sărurile sale exprimată ca formetanat (clorhidrat)], protiofos și triforin.

               (15)  Controalele de identitate și controalele fizice pot fi efectuate de autoritatea competentă de la locul de destinație, astfel cum este indicat în DCI, în conformitate cu articolul 9 alineatul (2) din prezentul regulament.

               (16)  Metode de referință: EN 1988-1:1998, EN 1988-2:1998 sau ISO 5522:1981.

               (17)  Reziduuri de procloraz.

               (18)  Reziduuri de diafentiuron, formetanat [sumă de formetanat și sărurile sale exprimată ca formetanat (clorhidrat)] și tiofanat-metil.

               (19)  «Produse neprelucrate» în conformitate cu definiția din Regulamentul (CE) nr. 852/2004 al Parlamentului European și al Consiliului din 29 aprilie 2004 privind igiena produselor alimentare (JO L 139, 30.4.2004, p. 1).

               (20)  «Introducere pe piață» și «consumator final» în conformitate cu definițiile din Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (JO L 31, 1.2.2002, p. 1).

               (21)  Reziduuri de ditiocarbamați (ditiocarbamați exprimați ca CS2, inclusiv maneb, mancozeb, metiram, propineb, tiram și ziram), fentoat și quinalfos.


title: Regulamentul de punere în aplicare (UE) 2019/1250 al Comisiei din 22 iulie 2019 de supunere la înregistrare a anumitor importuri de tuburi și țevi din fontă ductilă (cunoscută și sub denumirea de fontă cu grafit sferoidal) originare din India ca urmare a redeschiderii anchetei în vederea executării hotărârilor din 10 aprilie 2019, în cauzele T-300/16 și T-301/16, în ceea ce privește Regulamentele de punere în aplicare (UE) 2016/387 și (UE) 2016/388 de instituire a unei taxe compensatorii definitive și a unei taxe antidumping definitive asupra importurilor de tuburi și țevi din fontă ductilă (cunoscută și sub denumirea de fontă cu grafit sferoidal) originare din India

text:
                  23.7.2019

                  RO

                  Jurnalul Oficial al Uniunii Europene

                  L 195/13

         REGULAMENTUL DE PUNERE ÎN APLICARE (UE) 2019/1250 AL COMISIEI
         din 22 iulie 2019
         de supunere la înregistrare a anumitor importuri de tuburi și țevi din fontă ductilă (cunoscută și sub denumirea de fontă cu grafit sferoidal) originare din India ca urmare a redeschiderii anchetei în vederea executării hotărârilor din 10 aprilie 2019, în cauzele T-300/16 și T-301/16, în ceea ce privește Regulamentele de punere în aplicare (UE) 2016/387 și (UE) 2016/388 de instituire a unei taxe compensatorii definitive și a unei taxe antidumping definitive asupra importurilor de tuburi și țevi din fontă ductilă (cunoscută și sub denumirea de fontă cu grafit sferoidal) originare din India
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1), în special articolul 14,
         Regulamentul (UE) 2016/1037 al Parlamentului European și al Consiliului din 8 iunie 2016 privind protecția împotriva importurilor care fac obiectul unor subvenții din partea țărilor care nu sunt membre ale Uniunii Europene (2), în special articolul 24,
         întrucât:
         1.   PROCEDURĂ

                     (1)

                     La 18 septembrie 2015, Comisia Europeană (denumită în continuare „Comisia”) a instituit o taxă antidumping provizorie asupra importurilor în Uniune de tuburi și țevi din fontă ductilă (cunoscută și sub denumirea de fontă cu grafit sferoidal), originare din India (denumită în continuare „țara în cauză”), prin Regulamentul de punere în aplicare (UE) 2015/1559 al Comisiei (3) (denumit în continuare „regulamentul provizoriu”).

                     (2)

                     La 17 martie 2016, Comisia a adoptat Regulamentul de punere în aplicare (UE) 2016/388 de instituire a unei taxe antidumping definitive asupra importurilor de tuburi și țevi din fontă ductilă (cunoscută și sub denumirea de fontă cu grafit sferoidal) originare din India (4) („produsul în cauză”), astfel cum a fost modificat prin Regulamentul de punere în aplicare (UE) 2016/1369 al Comisiei (5) (denumit în continuare „regulamentul antidumping în cauză”).

                     (3)

                     La aceeași dată, Comisia a adoptat Regulamentul de punere în aplicare (UE) 2016/387 de instituire a unei taxe compensatorii definitive asupra importurilor de tuburi și țevi din fontă ductilă (cunoscută și sub denumirea de fontă cu grafit sferoidal) originare din India (6) (denumit în continuare „regulamentul antisubvenții în cauză”).

                     (4)

                     Jindal Saw Limited (producătorul-exportator) și Jindal Saw Italia SpA (importatorul său afiliat) (denumiți în continuare, împreună, „solicitanții”) au contestat regulamentul antidumping și regulamentul antisubvenții în cauză în fața Tribunalului Uniunii Europene (denumit în continuare „Tribunalul”). La 10 aprilie 2019 Tribunalul a pronunțat hotărârile în cauzele T-300/16 (7) și T-301/16 (8) cu privire la regulamentul antisubvenții și, respectiv, regulamentul antidumping.

                     (5)

                     În cauza T-300/16, Tribunalul a constatat că în regulamentul antisubvenții în cauză, calculul valorii beneficiului rezultat în urma restricțiilor privind exporturile vizate aplicate la minereul de fier, în ceea ce privește societatea Jindal Saw Limited (denumită în continuare „Jindal Saw”), a încălcat articolul 6 litera (d) din Regulamentul (UE) 2016/1037 (denumit în continuare „regulamentul antisubvenții de bază”). În special, Tribunalul a susținut că costurile de transport suportate efectiv de Jindal Saw de la exploatarea minieră până la uzina sa din India erau, în medie, mai mari decât cele care au fost luate în considerare de către Comisie și au fost incluse în calculul prețului mediu de achiziție pentru minereul de fier din India. În opinia Tribunalului, o astfel de diferență în ceea ce privește costurile de transport înseamnă că prețul la care Jindal Saw achiziționa minereu de fier pe piața indiană a fost, de fapt, mai mare decât prețul mediu de achiziție acceptat de Comisie pentru a determina nivelul remunerației, ceea ce a avut un impact inevitabil asupra beneficiilor care ar putea fi acordate acestui producător-exportator. În consecință, Tribunalul a constatat că Comisia a încălcat articolul 3 alineatul (2) și articolul 6 litera (d) din regulamentul antisubvenții de bază, prin faptul că Comisia a selectat în mod eronat și aleatoriu anumite elemente ale costurilor de livrare ale societății Jindal Saw pentru calcularea costului standard mediu de transport, precum și articolul 15 alineatul (1) al treilea paragraf din regulamentul antisubvenții de bază, prin faptul că Comisia a stabilit taxa compensatorie la un nivel mai mare decât subvențiile care pot face obiectul unor măsuri compensatorii.

                     (6)

                     În ambele cauze, T-300/16 și T-301/16, Tribunalul a efectuat, de asemenea, constatări privind calculele subcotării efectuate de Comisie în cadrul regulamentelor antisubvenții și antidumping în cauză. În special, Tribunalul a constatat că, întrucât Comisia a utilizat prețurile de vânzare practicate de entitățile vânzătoare legate de principalul producător din Uniune pentru a determina prețul produsului similar în industria din Uniune, neținând seama de prețurile de vânzare practicate de entitățile vânzătoare ale societății Jindal Saw pentru determinarea prețului produsului în cauză produs de Jindal Saw, nu se poate considera că calcului subcotării a fost realizat prin compararea prețurilor la același nivel comercial. Potrivit Tribunalului, eroarea comisă de Comisie la calcularea subcotării prețului produsului în cauză pentru produsele societății Jindal Saw a avut efectul de a lua în considerare subcotarea acelui preț, a cărui importanță sau chiar existență nu fusese stabilită în mod corespunzător.

                     (7)

                     Drept rezultat, tribunalul a constatat încălcarea de către Comisie a articolului 8 alineatul (1) din regulamentul antisubvenții de bază și, respectiv, a articolului 3 alineatul (1) din Regulamentul (UE) 2016/1036 (denumit în continuare „regulamentul antidumping de bază”). Întrucât subcotarea, astfel cum a fost calculată în regulamentul antisubvenții și în regulamentul antidumping în cauză a stat la baza concluziei potrivit căreia importurile produsului în cauză au constituit punctul de plecare al prejudiciului cauzat industriei din Uniune, Tribunalul a constatat că existența unei legături cauzale între importurile care fac obiectul unei subvenții și al unui dumping și prejudiciul cauzat industriei din Uniune în calitate de condiție necesară pentru instituirea unei taxe compensatorii în conformitate cu articolul 1 alineatul (1) și articolul 8 alineatul (5) din regulamentul antisubvenții de bază și a unei taxe antidumping în conformitate cu articolul 1 alineatul (1) și articolul 3 alineatul (6) din regulamentul antidumping de bază, a putut fi, de asemenea, viciată.

                     (8)

                     Mai mult, Tribunalul a constatat că nu se putea exclude faptul că, în cazul în care subcotarea prețurilor a fost calculată corect, marja de prejudiciu a industriei din Uniune ar fi fost stabilită la un nivel inferior celui al ratei subvenției și, respectiv, al marjei de dumping. În acel caz, în conformitate cu articolul 15 alineatul (1) al treilea paragraf din regulamentul antisubvenții de bază, valoarea taxei compensatorii ar trebui să fie redusă la o rată care ar fi suficientă pentru a elimina prejudiciul respectiv. În mod similar, în conformitate cu articolul 9 alineatul (4) din regulamentul antidumping de bază, valoarea taxei antidumping ar trebui să fie redusă la o rată care ar fi suficientă pentru a elimina prejudiciul respectiv.

                     (9)

                     Ca o consecință a hotărârilor respective, măsurile antidumping și compensatorii instituite prin regulamentul antidumping și cel antisubvenții în cauză în ceea ce privește Jindal Saw Limited nu sunt percepute, în așteptarea rezultatelor reexaminării, care sunt necunoscute în această etapă.

                     (10)

                     Ca urmare a hotărârilor Tribunalului, Comisia a decis prin intermediul unui Aviz (9) (denumit în continuare „avizul de redeschidere”) să redeschidă parțial anchetele antisubvenții și antidumping privind importurile de tuburi și țevi din fontă ductilă (cunoscută și sub denumirea de fontă cu grafit sferoidal), care au condus la adoptarea regulamentului antisubvenții și a regulamentului antidumping în cauză și să le reia din punctul în care s-a produs neregula. Domeniul de aplicare al redeschiderii este limitat la punerea în aplicare a hotărârilor pronunțate de Tribunal în ceea ce privește Jindal Saw Limited.

               2.   MOTIVE PENTRU ÎNREGISTRARE

                     (11)

                     Comisia a analizat dacă ar fi necesară supunerea la înregistrare a importurilor produsului în cauză. În contextul respectiv, Comisia a ținut seama de următoarele aspecte.

                     (12)

                     Articolul 266 din TFUE prevede că instituțiile trebuie să ia măsurile necesare pentru executarea hotărârilor Tribunalului. În caz de anulare a unui act adoptat de instituții în contextul unei proceduri administrative, cum ar fi o anchetă antidumping sau antisubvenție, executarea hotărârii Tribunalului constă în înlocuirea actului anulat cu un nou act, în care este eliminată ilegalitatea identificată de către Tribunal (10).

                     (13)

                     În conformitate cu jurisprudența Curții de Justiție, procedura de înlocuire a actului anulat poate fi reluată chiar din punctul în care a intervenit ilegalitatea (11). Aceasta implică, în special, faptul că, într-o situație în care este anulat un act care încheie o procedură administrativă, anularea respectivă nu afectează în mod necesar actele pregătitoare, cum ar fi deschiderea procedurii. Într-o situație în care un regulament de instituire a unor măsuri de apărare comercială definitive este anulat, aceasta înseamnă că, ulterior anulării, procedura este încă deschisă, deoarece actul de încheiere a procedurii a dispărut din ordinea juridică a Uniunii (12), cu excepția cazului în care ilegalitatea s-a produs în etapa de deschidere.

                     (14)

                     Astfel cum s-a explicat în avizul de redeschidere, și întrucât ilegalitatea nu s-a produs în etapa de deschidere, ci în etapa de anchetă, Comisia a decis să redeschidă anchetele antisubvenții și antidumping în ceea ce privește Jindal Saw Limited și le-a reluat din punctul în care s-a produs neregula, și anume în contextul stabilirii inițiale a existenței unui prejudiciu vizând perioada 1 octombrie 2013-30 septembrie 2014.

                     (15)

                     Conform jurisprudenței Curții de Justiție, reluarea procedurii administrative și eventuala reinstituire a taxelor nu pot fi considerate a fi contrare principiului neretroactivității (13). Avizul de redeschidere informează părțile interesate, inclusiv importatorii, că orice datorie viitoare, în cazul în care se justifică, ar deriva din constatările reexaminării.

                     (16)

                     Pe baza rezultatului anchetelor redeschise, care este necunoscut în această etapă, Comisia va adopta regulamente de corectare a erorilor identificate de Tribunal și de reinstituire, după caz, a nivelurilor taxei aplicabile. Nivelurile nou stabilite respective, după caz, vor intra în vigoare de la data la care au intrat în vigoare regulamentele antisubvenții și antidumping în cauză.

                     (17)

                     În legătură cu datoriile trecute sau viitoare legate de taxele antidumping sau antisubvenții, ar trebui să se rețină următoarele aspecte.

                     (18)

                     În avizul de redeschidere, și întrucât cuantumul datoriei rezultat din reexaminare este nesigur, Comisia a solicitat autorităților vamale naționale să aștepte rezultatul reexaminării înainte de a lua o decizie cu privire la orice cerere de rambursare privind taxele antidumping și/sau compensatorii anulate de Tribunal în ceea ce privește Jindal Saw Limited. Autoritățile vamale sunt îndemnate, astfel, să suspende orice cereri de rambursare a taxelor anulate până la data publicării rezultatului reexaminării în Jurnalul Oficial.

                     (19)

                     În plus, în cazul în care redeschiderea anchetelor ar conduce la reinstituirea taxelor compensatorii și antidumping, taxele respective vor trebui să fie percepute inclusiv pentru perioada în care se desfășoară anchetele redeschise. Acest fapt este considerat esențial pentru asigurarea aplicării eficace a măsurilor justificate din punct de vedere juridic pe parcursul perioadei de aplicare a măsurilor respective, fără nicio diferență bazată pe momentul în care sunt efectuate importurile, și anume înainte sau după redeschiderea anchetelor.

                     (20)

                     În această privință, Comisia remarcă faptul că înregistrarea este un instrument prevăzut la articolul 14 alineatul (5) din regulamentul antidumping de bază și la articolul 24 alineatul (5) din regulamentul antisubvenții de bază astfel încât măsurile să poată fi aplicate, ulterior, importurilor începând de la data înregistrării. Acesta este cazul, de exemplu, pentru garantarea plății în cazul aplicării retroactive a taxelor sau pentru cazurile antieludare. În cazul de față, Comisia consideră necesar să înregistreze importurile în ceea ce privește Jindal Saw Limited în vederea facilitării perceperii taxelor antidumping și compensatorii după redeschiderea anchetelor, în cazul în care se justifică.

                     (21)

                     În conformitate cu jurisprudența Curții de Justiție (14), este de reținut faptul că, spre deosebire de înregistrarea ce are loc în cursul perioadei dinaintea adoptării măsurilor provizorii, condițiile prevăzute la articolul 10 alineatul (4) din regulamentul antidumping de bază și la articolul 16 alineatul (4) din regulamentul antisubvenții de bază nu sunt aplicabile în cazul de față. Într-adevăr, scopul înregistrării în contextul anchetelor de punere în aplicare a hotărârilor Tribunalului nu este de a permite eventuala percepere retroactivă a măsurilor de apărare comercială, astfel cum se prevede în dispozițiile respective. Mai curând, motivul înregistrării este că, astfel cum se reamintește mai sus, în vederea asigurării eficacității măsurilor este necesar să se garanteze, în măsura posibilităților, faptul că importurile fac obiectul taxelor antidumping și antisubvenții corecte, fără întreruperi necuvenite, începând de la data intrării în vigoare a regulamentelor antidumping și antisubvenții în cauză și până la reinstituirea taxelor corectate, după caz.

                     (22)

                     În lumina observațiilor de mai sus, Comisia a considerat că există motive pentru înregistrare în temeiul articolului 14 alineatul (5) din regulamentul antidumping de bază și al articolului 24 alineatul (5) din regulamentul antisubvenții de bază.

               3.   ÎNREGISTRAREA

                     (23)

                     În temeiul articolului 14 alineatul (5) din regulamentul antidumping și al articolului 24 alineatul (5) din regulamentul antisubvenții de bază, importurile de către Jindal Saw ale produsului în cauză încadrat la codul adițional TARIC C054 fac obiectul înregistrării pentru a asigura faptul că, în cazul în care rezultatul anchetelor conduce la reinstituirea măsurilor, va fi posibil să se perceapă taxe antidumping și taxe compensatorii de o valoare corespunzătoare pentru astfel de importuri.

                     (24)

                     Astfel cum se indică în avizul de redeschidere, datoriile finale aferente plății taxelor antidumping și taxelor compensatorii, după caz, începând de la data intrării în vigoare a regulamentului antidumping și a regulamentului antisubvenții în cauză vor decurge din constatările reexaminării. Cu toate acestea, nu se percep taxe mai mari decât taxele stabilite în regulamentul antisubvenții și în regulamentul antidumping în cauză pentru perioada cuprinsă între 21 iunie 2019 și data intrării în vigoare a rezultatelor anchetelor redeschise. Taxa compensatorie actuală aplicabilă societății Jindal Saw Limited este de 8,7 %, iar taxa antidumping actuală aplicabilă aceleiași societăți este de 14,1 %,

               ADOPTĂ PREZENTUL REGULAMENT:

            Articolul 1

               (1)   Autoritățile vamale, în conformitate cu articolul 14 alineatul (5) din Regulamentul (UE) 2016/1036 și cu articolul 24 alineatul (5) din Regulamentul (UE) 2016/1037, iau măsurile adecvate pentru a înregistra importurile în Uniune de tuburi și țevi din fontă ductilă (cunoscută și sub denumirea de fontă cu grafit sferoidal), cu excepția tuburilor și țevilor din fontă ductilă necăptușite la interior și la exterior („țevi necăptușite”), încadrate în prezent la codurile NC ex 7303 00 10 și ex 7303 00 90 (codurile TARIC 7303001010, 7303009010), originare din India, produse de Jindal Saw Limited (cod adițional TARIC C054).

               (2)   Înregistrarea expiră la nouă luni de la data intrării în vigoare a prezentului regulament.

               (3)   Nivelurile taxelor antidumping și compensatorii care pot fi percepute la importurile de tuburi și țevi din fontă ductilă (cunoscută și sub denumirea de fontă cu grafit sferoidal), cu excepția tuburilor și țevilor din fontă ductilă necăptușite la interior și la exterior („țevi necăptușite”), încadrate în prezent la codurile NC ex 7303 00 10 și ex 7303 00 90 (codurile TARIC 7303001010, 7303009010), originare din India, produse de Jindal Saw Limited (cod adițional TARIC C054), efectuate între data redeschiderii anchetelor și data intrării în vigoare a rezultatelor anchetelor redeschise, nu depășesc nivelurile instituite prin Regulamentele de punere în aplicare (UE) 2016/387 și (UE) 2016/388.

               (4)   Autoritățile vamale naționale așteaptă publicarea regulamentului de punere în aplicare al Comisiei de reinstituire a taxelor înainte de a lua o decizie cu privire la cererea de rambursare sau de remitere a taxelor antidumping și/sau a taxelor compensatorii în ceea ce privește importurile privind Jindal Saw Limited.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 22 iulie 2019.

                  Pentru Comisie

                  Președintele

               Jean-Claude JUNCKER

            (1)  JO L 176, 30.6.2016, p. 21, astfel cum a fost modificat ultima dată prin Regulamentul (UE) 2018/825 al Parlamentului European și al Consiliului din 7 iunie 2018.

            (2)  JO L 176, 30.6.2016, p. 55, astfel cum a fost modificat ultima dată prin Regulamentul (UE) 2018/825 al Parlamentului European și al Consiliului din 7 iunie 2018.

            (3)  Regulamentul de punere în aplicare (UE) 2015/1559 al Comisiei din 18 septembrie 2015 de instituire a unei taxe antidumping provizorii asupra importurilor de tuburi și țevi din fontă ductilă (cunoscută și sub denumirea de fontă cu grafit sferoidal) originare din India (JO L 244, 19.9.2015, p. 25).

            (4)  JO L 73, 18.3.2016, p. 53.

            (5)  Regulamentul de punere în aplicare (UE) 2016/1369 al Comisiei din 11 august 2016 de modificare a Regulamentului de punere în aplicare (UE) 2016/388 de instituire a unei taxe antidumping definitive asupra importurilor de tuburi și țevi din fontă ductilă (cunoscută și sub denumirea de fontă cu grafit sferoidal) originare din India (JO L 217, 12.8.2016, p. 4).

            (6)  JO L 73, 18.3.2016, p. 1.

            (7)  ECLI:EU:T:2019:235.

            (8)  ECLI: EU:T:2019:234.

            (9)  JO C 209, 20.6.2019, p. 35.

            (10)  Cauzele conexate 97, 193, 99 și 215/86, Asteris AE și alții și Republica Elenă/Comisia, [1988] Rec. 2181, punctele 27 și 28.

            (11)  Cauza C-415/96, Spania/Comisia, [1998] Rec. I-6993, punctul 31; cauza C-458/98 P, Industrie des Poudres Sphériques/Consiliul, [2000] I-8147, punctele 80-85; cauza T-301/01, Alitalia/Comisia [2008] II-1753, punctele 99 și 142; cauzele conexate, T-267/08 și T-279/08, Région Nord-Pas de Calais/Comisia, [2011] II-0000, punctul 83.

            (12)  Cauzele conexate 97, 193, 99 și 215/86, Asteris AE și alții și Republica Elenă/Comisia, [1988] Rec. 2181, punctele 27 și 28.Cauza C-415/96 Spania/Comisia, [1998] Rec. I-6993, punctul 31; cauza C-458/98 P, Industrie des Poudres Sphériques/Consiliul, [2000] I-8147, punctele 80-85; cauza T-301/01 Alitalia/Comisia [2008] II-1753, punctele 99 și 142; cauzele conexate, T-267/08 și T-279/08, Région Nord-Pas de Calais/Comisia, [2011] II-0000, punctul 83.

            (13)  Cauza C-256/16, Deichmann SE/Hauptzollamt Duisburg, hotărârea Tribunalului din 15 martie 2018, punctul 79 și C & J Clark International Ltd/Commissioners for Her Majesty's Revenue & Customs, hotărârea din 19 iunie 2019, punctul 58.

            (14)  Cauza C-256/16 Deichmann SE/Hauptzollamt Duisburg, punctul 79 și Cauza C-612/16, C & J Clark International Ltd/Commissioners for Her Majesty's Revenue & Customs, hotărârea din 19 iunie 2019, punctul 58.


title: Regulamentul de punere în aplicare (UE) 2019/1292 al Consiliului din 31 iulie 2019 privind punerea în aplicare a articolului 21 alineatul (2) din Regulamentul (UE) 2016/44 privind măsuri restrictive având în vedere situația din Libia

text:
                  2.8.2019

                  RO

                  Jurnalul Oficial al Uniunii Europene

                  L 204/1

         REGULAMENTUL DE PUNERE ÎN APLICARE (UE) 2019/1292 AL CONSILIULUI
         din 31 iulie 2019
         privind punerea în aplicare a articolului 21 alineatul (2) din Regulamentul (UE) 2016/44 privind măsuri restrictive având în vedere situația din Libia
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/44 al Consiliului din 18 ianuarie 2016 privind măsuri restrictive având în vedere situația din Libia și de abrogare a Regulamentului (UE) nr. 204/2011 (1), în special articolul 21 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 18 ianuarie 2016, Consiliul a adoptat Regulamentul (UE) 2016/44.

                     (2)

                     În conformitate cu articolul 21 alineatul (6) din Regulamentul (UE) 2016/44, Consiliul a reexaminat lista persoanelor și entităților desemnate prevăzută în anexa III la regulamentul respectiv.

                     (3)

                     Rubricile referitoare la două persoane ar trebui eliminate de pe lista persoanelor și entităților prevăzută în anexa III la Regulamentul (UE) 2016/44.

                     (4)

                     Prin urmare, anexa III la Regulamentul (UE) 2016/44 ar trebui modificată în consecință,

               ADOPTĂ PREZENTUL REGULAMENT:

            Articolul 1
            Anexa III la Regulamentul (UE) 2016/44 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 31 iulie 2019.

                  Pentru Consiliu

                  Președintele

               T. TUPPURAINEN

            (1)  JO L 12, 19.1.2016, p. 1.

            ANEXĂ
            În anexa III [„Lista persoanelor fizice și juridice, a entităților sau a organismelor menționate la articolul 6 alineatul (2)”] la Regulamentul (UE) 2016/44, rubricile 1 (referitoare la ABDUSSALAM, Abdussalam Mohammed) și 14 (referitoare la AL-BAGHDADI, Dr Abdulqader Mohammed) se elimină din lista prevăzută în partea A (Persoane) și rubricile rămase se renumerotează în mod corespunzător.